**CENU APTAUJA NR. TNPz 2022/98**

**“IT audits Talsu novada pašvaldības vajadzībām”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **IT audits Talsu novada pašvaldības vajadzībām.**
	2. Paredzamais līguma izpildes laiks – 6 mēneši pēc līguma noslēgšanas.
	3. Darbu izpildes vieta: Kareivju iela 7, Talsi, Talsu novads, LV-3201.
	4. **Līgums ar šīs cenu aptaujas uzvarētāju tiks noslēgts pēc šīs cenu aptaujas rezultātā noskaidrotā finansējuma apjoma, kas nepieciešams pakalpojuma veikšanai, pieprasīšanas, apstiprināšanas un saņemšanas Talsu novada pašvaldībā.**
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu uz adresi: iepirkumi@talsi.lv līdz **2022. gada 2. septembrim plkst. 14.00**.
	2. Kontaktpersona – Talsu novada pašvaldības informācijas tehnoloģiju nodaļas vadītājs Gatis Andersons, tālr. Nr. 29868592, e-pasta adrese: gatis.andersons@talsi.lv.
	3. Iesūtot piedāvājumu, pretendentiem obligāti jānorāda: **Pieteikums cenu aptaujai Nr. TNPz 2022/98 “IT audits Talsu novada pašvaldības vajadzībām”.**
3. **VISPĀRĪGĀS PRASĪBAS PIEGĀDĀTĀJAM:**
	1. Pretendents ir reģistrēts, licencēts un / vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamo pakalpojumu.
	2. Pretendentu cenu aptaujas ietvaros pārstāv Pretendenta paraksttiesīgā amatpersona vai Pretendenta pilnvarota persona.
	3. Pretendents ir spējīgs izpildīt pakalpojumu saskaņā ar šajā instrukcijā norādītajām prasībām, Tehniskajā specifikācijā – darba uzdevumā (2. pielikums) norādīto un tam ir nepieciešamie resursi pasūtījuma izpildei.
	4. Pretendentam jāiesniedz apliecinājums, ka Pretendentam 3 (trīs) gadu laikā (2019., 2020., 2021. un 2022. gadā līdz piedāvājumu iesniegšanas termiņa beigām) laikā ir pieredze vismaz 3 (trīs) IT audita veikšanā valsts vai pašvaldību iestādēm, vai publisku personu kapitālsabiedrībām ar vismaz 150 datoru vienību apmērā, norādot pasūtītājus un to kontaktinformāciju.
	5. Pretendentam ir jāiesniedz apliecinājums, ka Pretendents 3 (trīs) gadu laikā (2019., 2020., 2021. un 2022. gadā līdz piedāvājumu iesniegšanas termiņa beigām) laikā ir veicis vismaz 3 (trīs) WEB aplikācijas drošības pārbaudes valsts vai pašvaldību iestādēm, vai publisku personu kapitālsabiedrībām vismaz (OWASP TOP10 2017) norādot pasūtītājus un to kontaktinformāciju.
	6. Pretendentam ir vismaz 2 (divi) sertificēti CISA vai un CISM speciālisti un vismaz 1 (viens) sertificēts CEH speciālists ievainojamību identificēšanā un to izmantošanā.
	7. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	8. Pēc piedāvājuma iesniegšanas termiņa beigām Pretendents nevar grozīt savu piedāvājumu.
	9. Pretendentam ir jāiesniedz apliecinājums par atbilstību šīs instrukcijas 3.6. punktā izvirzītajām prasībām, pievienojot to apliecinošu sertifikātu kopijas.
	10. Pie iesniedzamajiem dokumentiem jāpievieno aizpildīts Pretendenta pieteikums un finanšu piedāvājums cenu aptaujai (1. pielikums) un aizpildīta Pretendenta kvalifikācijas un darba pieredzes apraksta forma (3. pielikums).
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvāta cena nedrīkst pārsniegt 9999,99 *euro* bez PVN.
5. **Samaksas nosacījumi:** Rēķina apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas un rēķina.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, vai iestādei pieejamajam finansējumam.